
Limba romuna 


Sa limba rumana (in rumanu: limba romana, IPA ['limba 
ro'mins]) est una limba indoeuropea chi pertennet a su 
grupu orientale de sal limbas romanzas e limba mama de sa 
majoria de sos bividores de Romania e Moldavia. In medas 
ateras isulas limbisticas de minoria in totu sa penisula 
Balcanica, si faeddant ateras limbas chi tenent relatos meda 
istrintos cun su rumanu. 

Intre sas limbas romanzas ocupat sa de 5 posiduras pro 
numeru de faeddadores in s'Unione Europea, a fatu de 
ispagnolu, portughesu, frantzesu e italianu. Pro resones de 
diferentziatzione tipologica, sa limba rumana est narada 
fintzas dacorumanu, mentras pro resones politicas sas 
autoridades de sa Moldavia impitant sa denominatzione de 
moldavu pro si referrere a sa limba faeddada in ie, mancari 
b'apant bellas che pagas diferentzias intre sas duas, chi pro 
manna parte pertocant s'atzentu prus chi no ateros aspetos. 

Sa limba rumana est faeddada de unu numeru aprossimadu 
de 28 milliones de pessones de sas cales, prus de 20 
milliones bivet in Romania, in ue est sola limba ufitziale e, 
annotamala, segundu sos datos de su 2002, limba mama pro 
su 90% de sa populatzione. Fintzas in Moldavia est limba 
ufitziale, mancari suta numene de moldavu, e limba mama 
de unu 80% de sa populatzione. 



Articulu in LSC 




Isparghidura de sa limba rumana 


Chene contare sos istados mentovados, est una de sas ses limbas ufitziales de sa provintzia serba autonoma 
de Vojvodina. Est una de sas limbas ufitziales de s'Uni one Lat ina e de s'Uni one Europea . Non Prus, si 
faeddat in sas comunidades de emigrantes rumanos in Germania, Istados Unidos, Frantza, Israele, Russia e 
prus de reghente Ispagna e Italia (sa presentzia de s'allega rumana in Italia est redundante, giai ca a fatu de 
Romania e Moldavia in ie b'ant casi 2 milliones de rumanofonos), intre ateros. 


Lessicu 


Una analisi istatistica, chi partzit sos faeddos rumanos pro origine etimologica e conduida dae Dimitrie 
Macrea (1961) e basada subra su Ditzionariu de sa Limba Rumana Moderna (49.649 faeddos) at relevadu sa 
cumponidura sighente: 

■ 43% imprestidos romanzos reghentes (mescamente frantzesu: 38.42%, latinu: 2.39%, italianu: 
1.72%) 

■ 20% latinu eredadu 

■ 11.5% islavicu (antigu islavonicu cresiastu: 7.98%, bulgaru: 1.78%, bulgaru-serbu: 1.51%) 

■ 3.62% turcu 

■ 2.40% gregu modernu 

■ 2.17% ungheresu 
























■ 1.77% tedescu 

■ 8.31% origine disconnota 

■ 2.24% onomatopeicu 

Chi s'analisi s'istrighet a su vocabolariu basicu de 2.500 
faeddos fitianos, semanticamente ricos e protutivos, 
s'eredade latina passat in antis, sighida dae neologismos 
romanzos e de su latinu classicu, mentras ca sos imprestidos 
islavicos arribant a coa. Su lessicu rumanu assimigiat pro su 
77% a s'italianu, pro su 75% a su frantzesu, pro su 74% a su 
sardu, pro su 73% a su catalanu, pro su 72% a su portughesu 
e a su reto-romanzu, pro su 71% a s' ispagnolu . 

